Nurmala Kartini Sjahrir

Nurmala Kartini Sjahrir (nyama lahèr: Kartini boru Panjaitan; bhâbbhâr 1 Fèbruari 1950), iyâ arèya sorang doktor ning biḍâng antropologi, katowa Asosiasi Antropologi Inḍonèsia, mantan katowa omom Partai Parjuângan Inḍonèsia Anyar, bân binèna (alm) Dr. Sjahrir, èbhu Pandu Patria Sjahrir tor alè' ḍâri Luhut Binsar Panjaitan.

 Carèta oḍi' 
Ana' ḍâri pasangan (alm) Bonar Pandjaitan (Osi Paulina) bân (alm) Siti Frida Br. Naiborhu ḍâri Huta Parranggitingan, Kartini ngangodhâḍân iyâ arèya penggemar olahraga, kacatet dhibi'na toman noro' kajuaraan langngoy antar provinsi taon 1959, dhâddhi peserta ning cabang langngoy PON V, taon 1960. Dhibi'na satèya dhâddhi pangoros PRSI (Pasèttongan Langngoy Sakabbhina Inḍonèsia) Hubungan Lowar Negeri. Dhibi'na jughân iyâ arèya alèk ḍâri Luhut Binsar Pandjaitan.

Ka tangghâl 8 ḍèsèmber 1979, Kartini akabin kalabân Dr. Sjahrir (angghuta Dèwan Partimbângan Prèsidèn biḍâng Èkonomi pèriode 2007-2009. Pasangan panèka èkaruniaè sorang potra, Pandu Patria Sjahrir sè ampon mamarè studi masterra ning Stanford University, California, tor sorang potrè, Gita Rusmida Sjahrir sè jughân ampon mamarè studi masterra ning biḍâng èkonomi ning Wharton School of the University of Pennsylvania, kaduwâna ning Amèrika Serikat, kaduwâ' potrana rèmbi' ning Boston, AS nalèkana  Kartini bân Sjahrir mamarè studi doktoralla ning kakdissa.

Kartini lolos Sarjana Antropologi ḍâri Universitas Inḍonèsia taon 1976. Samasa mahasiswa ning Universitas Inḍonèsia toman dhâddhi katowa Mahasiswa Pacinta Alam (Mapala) UI. Ka taon 1974-1975, nemphu panḍiḍikân S2 ning Boston University- Amerika bân ngaollè gellar Master taon 1981. Taon 1982 lolos ujiân kandidat Doktor S3. Taon 1983, abâli ka Jakarta, alako mènangka dosèn S1 Antropologi ning Universitas Inḍonèsia, bân mènangka Chief Editor ka panerbitân buku Yayasan Obor Inḍonèsia (1983-1986). Salaèn ghâpanèka jughân dhâddhi panaliti biḍâng sosial -èkonomi ka CPIS (Center for Policy and Implementation Studies) sè alako bâreng kalabân Harvard University bân berafiliasi kalabân Departemen Kauangan Rèpublik Inḍonèsia (1986-1992). Ka 1988, Kartini Sjahrir abâli ka Boston mamarè doktoralla bân taon 1990 ènyataaghi lolos. Disertasina ampon èbukiaghi bi' PT. Grafiti Press taon 1995 kalabân judul: "Pasar Tenaga Kerja Inḍonèsia: Kasus Sektor Konstruksi". Saèngghâ samangkèn dhibi'na kacatât mènangka pangajâr ta' tettep ka program pasca-sarjana Universitas Inḍonèsia.

 Karièr 
Sajhâk 1993 sampè' samangkèn, Kartini bânnya' akiprah ning biḍâng lako sosial bân politik. Dhibi'na iyâ arèya katowa umum Asosiasi Antropologi Inḍonèsia (AAI). Katowa Yayasân Kebbhun Binatang Ragunan, panḍiri sowara Èbhu Parḍuli (SIP-Gerrakân nasional bâbinè' kaangghuy rèformasi), Katowa Yayasân Roma Èbhu (Sè nanganè masala-masala kakerrasân ḍâlem roma tanggâ), Chief Editor majala èkonomi -politik "jurnal". Katowa Yayasân Lingkungan Sejahtera (Yasalira) sè musattagi parhatèyan ka soal-soal lingkungan oḍi', sala sèttong pemrakarsa berḍirina Parhimpunan Inḍonèsia Anyar (PIB) bân pas abhântuk partai politik.

Kartini jughân toman ajhâbât mènangka Katowa Omom Partai Parjuângan Inḍonèsia Anyar (partai PIB) pèriode 2007-2011. Pagântèyan Katowa Omom Partai PIB ḍâri Dr Sjahrir ka binina panèka alangsung sacara dèmokratis sasowai kalabân AD/ART partai, lèbhât Kongrès Lowar Biasa (KLB) Partai PIB ka 2 Junè 2007 sabbhân. Mènangka sorang bâbinè', Kartini nyoba' aberri' bârna anyar bâgi Partai PIB. Sala sèttongnga iyâ arèya kalabân lebbi aberḍâyâaghi bâbinè'. Hal panèka bisa èyabes ḍâri kapangorosân pusat partai PIB sè èḍominasi bi' kaum bâbinè'. Partai PIB, sè samangkèn ampon aghântè nyama dhâddhi partai Kadaulaḍân Inḍonèsia Anyar (PKBIB), samangkèn èpimpin bi' Yenny Wahid, putri mantan Prèsidèn RI (alm) Abdurrahman Wahid.

Ka 10 Agustus 2010, Kartini èlantik bi' Prèsidèn Susilo Bambang Yudhoyono dhâddhi Duta Rajhâ RI kaangghuy Rèpublik Argèntina merangkap Rèpublik Paraguay bân Rèpublik Uruguay, akaḍuḍugân ning Buenos Aires.

Ka 15 Sèptèmber 2014 ning Palacio San Martin-Kementerian Lowar Negeri Rèpublik Argèntina ning Buenos Aires, pamarènta Argèntina aberri' medali kahormaḍân "Order de Mayo el Merito en el Grado Gran Cruz" ka abâ'na mènangka Duta Rajhâ RI kaangghuy Rèpublik Argèntina, Rèpublik Paraguay bân Rèpublik Oriental Uruguay. "Medal of Honor" panèka kaangghuy ḍâ'aḍâ'na èbâgi ka Kopala Parbhâkkèlan Inḍonèsia ning Argèntina sajhâk èbukkak hubungan kaduwâ' naghârâ 58 taon lambhâ'.